41. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 75648 της 21 Αυγ./5 Σεπτ. 1962 (ΦΕΚ Β' 315) Περί ρυθμίσεως θεμάτων αφορώντων εις την προσάρτησιν της εν Αθήναις Δημοσίας Σχολής Υπομηχανικών εις ΣΕΛΕΤΕ. Έχοντες υπ' όψει α)τας διατάξεις της παρ. 8 του άρθρ. 3 της υπ' αριθ. 61/11.6.62 πράξεως του Υπουργικού Συμβουλίου (Φ.Ε.Κ. 95/25.6.62 Α'), β)την υπ' αριθ. 54/2ας Ιουλ. 1962 γνωμοδότησιν του ΑΣΕΠ Επαγγ. Εκπ/σεως, γ)τας διατάξεις του άρθρ. 24 του υπ' αριθ. 3971/1959 Ν.Δ/τος, αποφασίζομεν: Ρυθμίζομεν τα θέματα τα αφορώντα εις την προσάρτησιν της εν Αθήναις Δημοσίας Σχολής Υπομηχανικών εις την Σχολήν Εκπαιδευτικών Λειτουργών Επαγγελματικής και Τεχνικής Εκπαιδεύσεως ως κατωτέρω: Α'. Η εν Αθήναις Δημοσία Σχολή Υπομηχανικών: α)Αποτελεί έν εκπαιδευτικόν συγκρότημα τεχνικής εκπαιδεύσεως μετά της Σχολής Εκπαιδευτικών Λειτουργών Επαγγελματικής Τεχνικής Εκπαιδεύσεως και των άλλων προσηρτημένων αυτή Σχολών. β)Χρησιμοποιεί τα τεχνικά εργαστήρια, ως και τας λοιπάς πάσης φύσεως εγκαταστάσεις της Σχολής Εκπαιδευτικών λειτουργών Επαγγελματικής και Τεχνικής Εκπαιδεύσεως κατά τα εκάστοτε ειδικώς οριζόμενα. γ)Θέλει χρησιμοποιήσει προς ανέγερσιν ιδίου διδακτηρίου τμήμα του γηπέδου του απαλλοτριωθέντος υπέρ του Δημοσίου και δια την Σχολήν Εκπαιδευτικών Λειτουργών Επαγγελματικής και Τεχνικής Εκπαιδεύσεως. δ)Έχει τον αυτόν επόπτην μετά της Σχολής Εκπαιδευτικών Λειτουργών Επαγγελματικής και Τεχνικής Εκπαιδεύσεως, συμφώνως ταις διατάξεσι της παρ. 3 του άρθρ. 24 του Ν.Δ. 3971/59, τηρουμένων και των διατάξεων της παρ. 7 του άρθρ. 3 της προαναφερθείσης υπ' αριθ. 61/62 πράξεως του Υπουργικού Συμβουλίου ως προς την επιθεώρησιν της διδασκαλίας των τεχνικών μαθημάτων, και ε)Δύναται να έχη κοινόν διδακτικόν και τεχνικόν προσωπικόν μετά της Σχολής Ε.Λ.Ε.Τ.Ε., κατά τα εκάστοτε ειδικώς οριζόμενα. Β'.Η υπό του καθ' ημάς Υπουργείου διοίκησις και εποπτεία της Δημοσίας Σχολής Υπομηχανικών ασκείται δια της Υπηρεσίας Μελετών και Συντονισμού, της ασκούσης την τοιαύτην διοίκησιν και εποπτείαν και επί της Σχολής Εκπαιδευτικών Λειτουργών Επαγγελματικής και Τεχνικής Εκπαιδεύσεως, αι δε προοριζόμεναι δια την Σχολήν Υπομηχανικών Αθηνών πιστώσεις του προϋπολογισμού μεταφέρονται εις τον υπ' αριθ. 120 φορέα του προϋπολογισμού εξόδων του καθ' ημάς Υπουργείου. Η παρούσα δημοσιευθήτω δια της Εφημερίδος της Κυβερνήσεως. (Μετά την σελ. 444,24(α) Σελ. 444,25 Τεχνικές και Επαγγελματικές Σχολές Μέσης Εκπαίδευσης 32.Ε.α.41 32.Ε.α.41 Τεχνικές και Επαγγελματικές Σχολές Μέσης Εκπαίδευσης 